মহিলা ক্রিকেট বিশ্বকাপ বাছাইপর্ব
১৯৭৩ সালে প্রথমবারের মতো মহিলা ক্রিকেট বিশ্বকাপ অনুষ্ঠিত হয় এবং প্রথম সাতটি আসরে অংশগ্রহণকারী দলসমূহকে আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক সুপারিশক্রমে আমন্ত্রণ আকারে নির্ধারণ করা হয়েছিল। ২০০৫ সালের ক্রিকেট বিশ্বকাপের জন্য ২০০৩ সালে প্রথম বাছাইপর্ব প্রতিযোগিতার আয়োজন করা হয়। নেদারল্যান্ডসে অনুষ্ঠিত ঐ প্রতিযোগিতায় আয়ারল্যান্ড শিরোপা জয় করে। এরপর ধারাবাহিকভাবে আরও তিনটি প্রতিযোগিতা অনুষ্ঠিত হয়েছে। ২০০৮ সালে দক্ষিণ আফ্রিকায় পাকিস্তান ও ২০১১ সালে বাংলাদেশে ওয়েস্ট ইন্ডিজ বিজয়ী হয়। সর্বশেষ ২০১৭ সালের প্রতিযোগিতাটি ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে ভারত দক্ষিণ আফ্রিকাকে পরাজিত করে চ্যাম্পিয়ন হয়।
বাংলাদেশ জাতীয় মহিলা ক্রিকেট দল
আঘাতপ্রাপ্ত সালমা খাতুনকে ছাড়াই জাহানারা আলমের নেতৃত্বে সেপ্টেম্বর, ২০১৬-এর প্রথম সপ্তাহে আয়ারল্যান্ড সফর করে। এ সফরে দলটি আয়ারল্যান্ড মহিলা ক্রিকেট দলের বিপক্ষে তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিকে প্রতিদ্বন্দ্বিতা করে। টুয়েন্টি২০ আন্তর্জাতিকে ০-১ ব্যবধানে পরাজিত হয়। বৃষ্টির কারণে পরিত্যক্ত ১ম ওডিআইয়ের জন্য পরবর্তীতে যুক্ত হওয়া অতিরিক্ত একদিনের আন্তর্জাতিকে জয়লাভের মাধ্যমে বাংলাদেশ ১-০ ব্যবধানে সিরিজ জয় করে। ঐ খেলায় বাংলাদেশের মহিলা ক্রিকেটের ইতিহাসে রুমানা আহমেদ প্রথম হ্যাট্রিক করেন।